Document ID: 32000R2631

Komission asetus (EY) N:o 2631/2000,
annettu 30 päivänä marraskuuta 2000,
siirtymäkauden toimenpiteistä kunnes viinin yhteisestä markkinajärjestelystä annetun neuvoston asetuksen (EY) N:o 1493/1999 mukaiset lopulliset toimenpiteet otetaan käyttöön asetuksen (EY) N:o 1608/2000 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1) ja erityisesti sen 80 artiklan,
sekä katsoo seuraavaa:
(1) Komission asetuksessa (EY) N:o 1608/2000(2), sellaisena kuin se on muutettuna asetuksella (EY) N:o 2237/2000(3), säädetään tiettyjen asetuksen (EY) N:o 1493/1999 81 artiklalla kumottujen neuvoston säännösten soveltamisen jatkamisesta 30 päivään marraskuuta 2000 asti, kunnes mainitun asetuksen täytäntöönpanotoimenpiteet viimeistellään ja toteutetaan. Näiden täytäntöönpanotoimenpiteiden vahvistamista ei saada kokonaisuudessaan päätökseen 30 päivään marraskuuta 2000 mennessä. Tämän vuoksi on tarpeen pitää edelleen voimassa tietyt asetuksen (EY) N:o 1493/1999 81 artiklalla kumotut neuvoston säännökset lyhyen ylimääräisen ajanjakson ajan.
(2) Ylimääräinen siirtymäkausi ei estä viinin yhteisen markkinajärjestelyn uudistuksen olennaisen osan toteuttamista neuvoston säätämänä ajankohtana, koska kyseisissä asetuksissa tarkoitettujen kysymysten tärkeimmät kohdat on jo ratkaistu asetuksessa (EY) N:o 1493/1999 tai tähän mennessä annetuissa soveltamisasetuksissa.
(3) Tiettyjen kysymysten osalta täytäntöönpanotoimenpiteiden vahvistamisessa on edistytty muita pidemmälle. Tämän vuoksi on aiheellista säätää kestoltaan käsiteltävien kysymysten mukaan eriytetystä ylimääräisestä siirtymäkaudesta.
(4) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1608/2000 seuraavasti:
1) Korvataan 1 artikla seuraavasti: " 1 artikla
Poiketen siitä, mitä asetuksen (EY) N:o 1493/1999 tietyissä säännöksissä säädetään, ainoastaan liitteessä olevassa A osassa mainittuja säännöksiä sovelletaan 31 päivään tammikuuta 2001 ja liitteessä olevassa B osassa mainittuja säännöksiä 31 päivään maaliskuuta 2001."
2) Korvataan 3 artiklassa päivämäärä "30 päivästä marraskuuta 2000" päivämäärällä "31 päivästä maaliskuuta 2001".
3) Korvataan liite tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä joulukuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 2000.

Labels: 6